91. ΑΠΟΦΑΣΗ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Γ. 12066 της 14 Ιουν./3 Ιουλ. 1979 (ΦΕΚ Δ' 359) Περί παρατάσεως του χρόνου χορηγήσεως των αδειών του Λεκανοπεδίου Αττικής. Έχοντας υπόψη: 1)Τις διατάξεις του άρθρ. 53 του Ν.Δ/τος της 17.7.23 "περί σχεδίων πόλεων κλπ". 2)Τις διατάξεις του από 23.10.28 Δ/τος "περί σχεδίων εν ταις πόλεσιν αναγειρομένων οικοδομών". 3)Τις διατάξεις της παρ. 1 του άρθρ. 12 του Νόμ. 651/77 "περί καταργήσεως του Ν.Δ. 349/74 κλπ και ρυθμίσεως συναφών θεμάτων". 4)Την 27067/1.11.78 (ΦΕΚ 585Δ/11.11.78) απόφαση "περί της διαδικασίας και του τρόπου εκδόσεως οικοδομικών αδειών και του έλεγχου των ανεγειρομένων οικοδομών". Σελ. 294,414(α) Τεύχος 751-Σελ. 58 5)Το N.Δ. 194/1969 "περί τροποποιήσεως πολεοδομικών τινών διατάξεων". 6)Τη Γ. 30095/21.10.1978 εγκύκλιο 54, ορθή επανάληψη. 7)Τη Γ. 36621/13.12.1978 εγκύκλιο 78. 8)Την Γ. 222/10.1.79 εγκύκλιο 3, αποφασίζουμε: Ότι οι μελέτες που υποβλήθηκαν πριν από τη μεταβολή του Νομικού καθεστώτος των όρων δομήσεως, καθώς και πριν από τη δημοσίευση της 27067/78 αποφάσεως (ΦΕΚ 585Δ/11.11.78) "περί τρόπου εκδόσεως αδειών" ακολουθούν τις διατάξεις της αποφάσεως αυτής, για την έκδοση της άδειας με αφετηρία μετρήσεως του εξαμήνου της παρ. 6 του Κεφ. 1 της ίδιας αποφάσεως, την ημερομηνία δημοσιεύσεως της παρούσης αποφάσεως στην Εφημερίδα της Κυβερνήσεως. Η απόφαση αυτή θεωρείται και ως έγγραφη ενημέρωση των ενδιαφομένων, η επιτασσομένη από την παρ. 4 του κεφ. 1 της προηγουμένης αποφάσεως. 